Na temelju članaka 26. i 27. Zakona o radu te članka 181. Statuta Osnovne škole MURTERSKI ŠKOJI, Murter, Školski odbor Osnovne škole MURTERSKI ŠKOJI, Murter, nakon prethodnog savjetovanja sa sindikalnim povjerenikom u funkciji Radničkog vijeća, dana **\_\_\_\_\_\_\_\_\_\_\_2024. godine** donosi:

**IZMJENE I DOPUNE**

**PRAVILNIKA O RADU**

**Članak 1.**

Mijenja se čl. 6. st. 1. koji od sada glasi:

Osoba koja zasniva radni odnos u Školi mora ispunjavati opće uvjete za zasnivanje radnog odnosa sukladno općim propisima o radu i posebne uvjete sukladno Zakonu o odgoju i obrazovanju u osnovnoj i srednjoj školi («Narodne novine» broj 87/08, 86/09, 92/10, 105/10, 90/11, 16/12, 86/12 , 94/13 i 152/14,07/17,68/18, 98/19, 64/20, 151/22, 156/23) i drugim propisima.

Briše se stavak 3., a st. 4.postaje st.3., st. 5. postaje st. 4., st. 6., postaje st. 5., st. 7. postaje st. 6., st. 8. postaje st. 7., st. 9.postaje st. 8, st. 10. postaje st. 9., a st. 11. postaje st. 10.

Mijenja se u čl. 6. st. 7. koji od sada glasi:

Uvjeti za tajnika škole su:

a) sveučilišni integrirani prijediplomski i diplomski studij pravne struke ili stručni diplomski studij javne uprave,

b) stručni prijediplomski studij upravne struke, ako se na natječaj ne javi osoba iz točke a) ovoga stavka.«.

**Članak 2.**

Mijenja se čl. 7. st. 1. koji glasi:

Radni odnos u Školi ne može zasnovati osoba koja je pravomoćno osuđena za neko od kaznenih djela navedenih u članku 106. stavcima 1. i 2. Zakona o odgoju i obrazovanju u osnovnoj i srednjoj školi i drugim propisima, a ravnatelji ne mogu zasnovati radni odnos ako ne ispunjavaju uvjete iz čl. 39. Zakona o ustanovama. Uvjete za ravnatelja će po službenoj dužnosti utvrditi registarski trgovački sud prilikom upisa mandata u sudski registar, sve sukladno Zakonu o sudskom registru i drugim propisima.

**Članak 3.**

U čl. 8. dodaje se stavak 8. koji glasi:

Školska ustanova može, uz prethodnu suglasnost Ministarstva, s radnikom sklopiti ugovor o radu na određeno vrijeme radi provođenja eksperimentalnog programa, u trajanju toga programa, ali ne duže od šest godina

**Članak 4.**

Mijenja se čl. 9. koji glasi:

Iznimno od odredbe članka 8. ovoga Pravilnika, radni odnos može se zasnovati ugovorom o radu bez natječaja:

– s radnikom koji u školskoj ustanovi ima zasnovan radni odnos na neodređeno nepuno radno vrijeme, do punog radnog vremena u školskoj ustanovi u kojoj je zaposlen,

– na zahtjev radnika zaposlenog u školskoj ustanovi na neodređeno vrijeme, premještajem u drugu školsku ustanovu, na temelju sporazuma ravnatelja školskih ustanova,«.

Iza podstavka 5. na kraju rečenice briše se točka i stavlja zarez te se dodaje podstavak 6. koji glasi:

» – s osobom koja je tijekom studija bila korisnik državne stipendije Ministarstva za STEM nastavničke studije i koja je, sukladno uvjetima stipendiranja, preuzela obvezu rada u školskoj ustanovi.«.

Ako se na natječaj ne javi osoba koja ispunjava uvjete iz članka 105. ovoga Zakona niti se radni odnos zasnuje s osobom iz stavka 12. ovoga članka, za rad učitelja i nastavnika u osnovnoj i srednjoj školi, radni odnos može se zasnovati bez natječaja na određeno vrijeme do godinu dana s osobom u mirovini koja ispunjava uvjete natječaja, s mogućnošću produljenja ugovora na određeno vrijeme za dodatnih godinu dana, ali ne dulje od 67. godine života.«.

Vjeroučitelji zasnivaju radni odnos u Školi na temelju posebnih ugovora s vjerskim zajednicama.

**Članak 5.**

U čl. 25. dodaje se st. 6. koji glasi:

Pripravnik ima pravo na 90% koeficijenta radi ostvarivanja pravo na plaću, a sve kako je regulirano posebnim propisom.

**Čanak 6.**

Briše se u čl. 67. stavak 2.

Stavak 3. postaje stavak 2.

**Članak 7.**

Mijenja se u čl. 70. st. 2. koji sada glasi:

U slučaju iz stavka 1. ovog članka ravnatelj škole u pravilu donosi obavijest o prestanku radnog odnosa na određeno vrijeme. Isto se odnosi i u slučaju radnog odnosa na neodređeno vrijeme.

**Članak 8.**

U čl. 84. dodaje se novi stavak 3. koji glasi:

Ako školska ustanova kao poslodavac sazna da je protiv osobe u radnom odnosu u školskoj ustanovi podnesena kaznena prijava za neko od kaznenih djela spolnog zlostavljanja i iskorištavanja djeteta, ravnatelj je istu dužan privremeno udaljiti od obavljanja poslova, uz pravo na naknadu plaće u visini pune mjesečne plaće koju je osoba ostvarila u tri mjeseca prije udaljenja od obavljanja poslova, do zaprimanja dokaza da je protiv osobe pokrenut kazneni postupak ili odbačena kaznena prijava. Ako školska ustanova kao poslodavac zaprimi dokaz da je protiv osobe u radnom odnosu u školskoj ustanovi pokrenut i vodi se kazneni postupak za neko od kaznenih djela iz stavka 1. i stavka 2. ovoga članka, udaljit će osobu od obavljanja poslova do obustave kaznenog postupka, odnosno najduže do pravomoćnosti sudske presude, uz pravo na naknadu plaće u visini dvije trećine prosječne mjesečne plaće koju je osoba ostvarila u tri mjeseca prije udaljenja od obavljanja poslova.

**Članak 9.**

Ovaj Pravilnik stupa na snagu istekom osmoga ( 8.) dana od dana objave na oglasnoj ploči Škole.

PREDSJEDNIK

ŠKOLSKOG ODBORA:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Matija Kapov

KLASA: 011-03/24-02/\_\_\_

URBROJ: 2182-33-24-1

Murter, \_\_\_.03.2024.

Pravilnik je objavljen na oglasnoj ploči dana \_\_\_\_. 2024. godine, a stupio je na snagu dana \_\_\_\_\_.2024. godine.

RAVNATELJ:

Ivana Finka, prof.